Nala

―Nala Simballe | ”

* nuori aikuinen
* pentu

**Nala** on leijonanaaras Leijonakuninkaassa. Hän on Jylhäkallion kuningatar, Simban lapsuudenystävä ja myöhemmin hänen puolisonsa. Hän on myös Kiaran ja Kionin äiti.

## Esiintymiset

### Elokuvat

#### Leijonakuningas

―Nala kiusoittelee Simbaa | ”

Ensin Nala nähdään nukkumassa Sarafinan vieressä, kun Simba menee herättämään isäänsä.
Myöhemmin samana päivänä, Sarafina nähdään kylvettämässä Nalaa. Simba tulee paikalle, ja kuiskaa, että tämä on juuri kuullut "tosi makeesta paikasta". Nala huomauttaa hampaidensa välistä, että hänellä on kylpy kesken, ja nautiskelee nuolaisuista. Sillä välin Sarabi kaappaa poikansa syliin, ja antaa hanttiin panevalle pennulle kylvyn.
Pian Nala sanoo, ettei ainakaan sitten mennä mihinkään tylsään paikkaan. Simba vakuttaa, että paikka on tosi hurja. Sarabi tulee epäileväiseksi ja kysyy, missä paikka on. Simba valehtelee sen olevan Juottopaikalla, ja Nala ihmettelee, mitä erityistä siellä muka on. Simba kuiskaa hampaidensa välistä, että hän näyttää sitten, kun he ovat siellä, vihjaten, että he eivät *oikeasti* ole menossa Juottopaikalle. Nala tajuaa tämän ja liittyy mukaan anelemaan Sarabia päästämään heidät. Sarabi suostuu, mutta vain, jos Zazu on mukana. Sekä Simba ja Nala kauhistuvat tästä ehdosta.
Heidän kävellessään Juottopaikalle, Nala kysyy Simbalta, minne he oikeasti ovat menossa. Simba vastaa, että he menevät Elefanttien hautausmaalle. Nala huudahtaa innoissaan, mutta hänen ystävänsä muistuttaa, että Zazu lentelee aivan heidän yläpuolellaan. Pennut alkavat sitten kuiskien kehitellä suunnitelmaa päästäkseen sarvilinnusta eroon, mutta Zazu luulee heidän olevan romanttisia. Lintu alkaa selittää kihlauksesta ja kertoo, että eräänä päivänä Nala ja Simba menevät naimisiin. Molempia pentuja inhottaa ajatus.
Simba ja Nala laulavat Kunhan kruunun saan kuninkaan päästäkseen eroon vahdistaan. Suunnitelma toimii, ja Zazu jää jumiin sarvikuonon alle. Kaksikko juoksee pois, ja iloitsevat. Nala huomauttaa, että idea oli hänen, kun Simba yrittää väittää sitä omakseen. Sitten pennut kamppailevat leikkisästi, ja Nala voittaa, selättäen Simban. Simba työntää Nalan pois päältään, ja he kamppailevat uudelleen. Nala voittaa jälleen.
Geysirin ääni keskeyttää kaksikon, ja he tajuavat saapuneensa hautausmaalle. He ihastelevat hetken paikkaa, ennen kuin Zazu lentää heidän eteensä ja vaatii paluuta Jylhämaahan. Ennen kuin he ehtivät lähteä, Shenzi, Banzai ja Ed saapuvat paikalle ja syyttävät heitä luvattomasta läpikulusta.
Hyeenat piirittävät Simban, Nalan ja Zazun, ja antavat ymmärtää, että he haluavat syödä pennut. Kun hyeenat katsovat muualle, Simba ja Nala juoksevat pakoon. Zazu napataan ilmasta, ja pennut palaavat hakemaan lintua, joutuen taas juoksemaan henkensä edestä.
Leijonanpennut kiipeävät luukasaa ylös, mutta Nala alkaa liukua alas suoraan Shenziä kohti. Simba juoksee rohkeasti alas ja raapaisee hyeenaa poskeen. Shenzi tulee todella vihaiseksi.
Lopulta hyeenakolmikko piirittää Simban ja Nalan nurkkaan. Simba yrittää karjaista, mutta saa aikaiseksi vain rähinää. Mufasa tulee paikalle pelastamaan pennut, ja pelottaa hyeenat pois. Mufasa on vihainen sekä Zazulle että Simballe, koska tämä ei ollut totellut häntä. Heidän kävellessään pois Nala kuiskaa Simballe, että tämä oli hänen mielestään urhea. Mufasa käskee Zazun viedä Nala kotiin. Naaras vilkaisee Simbaa ja jättää isän ja pojan kahdestaan.
Nala nähdään viimeisen kerran pentuna, kun hän kyyhöttää äitinsä jaloissa ja suree Simban "kuolemaa".

―Nala Simballe | ”

Vuosia myöhemmin, Nalan ollessa jo aikuinen, hänet nähdään jahtaamassa Pumbaa viidakossa, kun tämä harhautuu liian kauaksi Timonista. Simba hyppää hänen kimppuunsa puolustaakseen ystäviään, ja kaksikko tappelee. Nala selättää Simban, mutta nyt uros tunnistaa vanhan ystävänsä. Nala on hetken aikaa hämmentynyt, mutta pian hän tunnistaa Simban.
Kaksikko tervehtii toisiaan innostuneesti, mutta sitten hyvin ihmeissään oleva Timon keskeyttää heidät. Simba esittelee Nalan ystävilleen. Sitten Nala miettii, mitä nyt tapahtuu, kun kaikki saavat tietää, että Simba on ollut viidakossa koko ajan. Simba sanoo, että kenenkään ei tarvitse tietää. Nala kertoo, että kaikki luulevat Simban olevan kuollut. Simba kysyy lisää, mutta Nala vain sanoo, ettei sillä ole väliä, sillä hän on elossa ja oikea kuningas.
Timon tuhahtaa ja sanoo Nalalle, että hänellä on "leijonat sekaisin". Pumba alkaa palvoa Simbss, kunnes tämä käskee sian lopettaa. Simba kieltää olevansa kuningas, ja Nala pyytää kohteliaasti Timonia ja Pumbaa poistumaan hetkeksi.
Heidän poistuttua Nala kertoo Simballe, kuinka paljon hän on tätä kaivannut. Kaksikko alkaa kiehnätä toisiaan vasten, ja taustalla soi Tunnetko jo rakkauden. Simba ja Nala alkavat rakastua.
Kohtauksen jälkeen Simba näyttää Nalalle paikkoja viidakossa. Nala kehuu paikkaa, mutta kysyy uudelleen, miksi Simba ei ole palannut Jylhämaahan. Simba vastaa välttelevästi halunneensa "päästä omilleen", eikä suostu palaamaan, kun Nala pyytää. Kaksikko riitelee, mikä johtaa siihen, että Simba kävelee kiukkuisena pois.
Myöhemmin Nala nähdään edelleen viidakossa etsimässä Simbaa. Hän herättää Timonin ja Pumban, toivoen, että he tietävät, missä tämä on. Rafiki ilmestyy paikalle ja kertoo, että "kuningas on palannut". Nala on hämmästynyt, mutta iloinen. Hän selittää tilanteen Timonille ja Pumballe ja lähtee sitten takaisin auttamaan Simbaa.
Simban katsellessa hyeenoiden tuhoamaa kotiaan, Nala ilmestyy hänen vierelleen Timonin ja Pumban seuratessa perässä. Nelikko suuntaa Jylhäkalliota kohti. Timon ja Pumba harhauttavat hyeenoja, jolloin Nala ja Simba pääsevät luikahtamaan niiden ohi. Simba käskee Nalan etsiä Sarabi ja muut lauman naaraat.
Sarabi on Scarin kanssa, joten Nala johdattaa itse naaraat Jylhäkalliolle. Scarin tuodessa esiin Mufasan kuoleman, Nala kysyy hämmentyneenä, mistä hän puhuu. Simban myöntäessä olevansa syyllinen isänsä kuolemaan, kaikki naaraat ovat järkyttyneitä. Nala kiljaisee kauhuissaan, kun Scar työntää Simbaa eteenpäin, kunnes tämä roikkuu kallion reunasta etutassuillaan. Nala hyökkää ensimmäisenä, kun Scar myöntää olevansa Mufasan murhaaja, eikä Simba.
Simban tullessa takaisin voitettuaan Scarin taistelussa, hän tervehtii Nalaa ja Sarabia. Naarat katsovat helpottuneina, kun Simba ottaa paikkansa Jylhämaan kuninkaana.
Myöhemmin, savannin kukoistaessa taas, Nalasta tulee Simban kuningatar, ja hänet nähdään seisomassa Jylhäkalliolla Simban, Timonin ja Pumban kanssa. Rafiki tulee paikalle, kantaen heidän vastasyntynyttä pentuaan. Nala katsoo muiden kanssa, kun Rafiki nostaa pennun ilmaan esitellääkseen sen Jylhämaan eläimille.
#### Leijonakuningas 2 - Jylhäkallion ylpeys

―Nala neuvoo Simbaa | ”

Simballa ja Nalalla on nyt tytär, Kiara. Simba on hyvin ylisuojelevainen häntä kohtaan, mutta Nala on rennompi. Nala nähdään ensi kerran elokuvassa, kun Rafiki esittelee hänen tyttärensä eläimille. Hän katsoo ylpeästi puolisonsa kanssa, kun eläimet ihailevat pientä pentua.
Myöhemmin, Kiaran ollessa jo isompi pentu, Nala käskee tytärtään kuunnella isäänsä. Kiaran lähdettyä leikkimään, Nala muistuttaa Simbaa, kuinka paljon tämä muistutti pentuna Kiaraa.
Seuraavaksi Nala nähdään, kun hän ilmestyy pelastamaan Kiaraa Ziralta Simban, Timonin, Pumban ja kahden muun lauman jäsenen kanssa. Ziran lähdettyä Nala huomaa, että Simba haluaa jutella Kiaran kanssa kahden kesken, joten hän palaa Jylhäkalliolle.
Vuosia myöhemmin, kun Kiara on nuori aikuinen, Nala puhuu tyttärensä kanssa ennen tämän ensimmäistä metsästystä ja hyväilee tätä rakastavasti. Seuraavaksi hän ilmestyy, kun Kovu on pelastanut Kiaran tulelta, ja muistuttaa Simbaa, että hän on nuorelle leijonalle velkaa tyttärensä hengen. Nala nähdään myös, kun Simba herää painajaisestaan, vaikka onkin täydessä unessa.
Myöhemmin toisena yönä Nala löytää Simban istumassa kukkulalla, yrittäen saada neuvoja Menneisyyden suurilta kuninkailta. Hän pyytää Simbaa antamaan Kovulle mahdollisuuden.
Seuraavaksi Nala nähdään seisomassa Simban vierellä, kun tämä on haavoittunut Ziran väijytyksessä. Hän myös todistaa Kovun karkoitusta.
Nala on paikalla viimeisessä taistelussa, ja taistelee Vitania vastaan, joka pilkkaa kuningatarta Kiaran katoamisesta. Myöhemmin Kiaran ja Ziran pudotessa kanjoniin, hän varoittaa tulvivasta joesta Simbaa, joka on hypännyt pelastamaan heidän tytärtään.
Simban pelastettua Kiaran Nala halaa helpottuneena tytärtään.
Elokuvan lopussa Nala nähdään, kun Rafiki siunaa Kiaran ja Kovun liiton. Hän nousee yhdessä Simban, Kiaran ja Kovun kanssa Jylhäkallion huipulle karjaisemaan.
#### Leijonakuningas 3 - Hakuna Matata

Tässä elokuvassa Nalalla on vain pieni rooli. Hänet nähdään pikaisesti pentuna, kun hän ja Simba laulavat "Kunhan kruunun saan kuninkaan". Nuoren aikuisena hänet nähdään viidakossa, kun Timon ja Pumba yrittävät pilata hänen ja Simban romanttisen illan "Tunnetko jo rakkauden" -kohtauksen aikana, siinä kuitenkaan onnistumatta. Myöhemmin Timon ja Pumba todistavat Nalan ja Simban riitaa. Viimeiseksi hänet nähdään selittämässä kaksikolle Simban paluusta.
#### Leijonakaarti karjuu jälleen

―Nala | ”

Nala on paikalla, kun Rafiki ja Simba päättävät, että Kion on uusi Leijonakaartin johtaja. Lopussa hän todistaa myös Janjan ja tämä kätyreiden aloittamaan antilooppien vauhkoontumista ja katsoo, kun Kion johtaa kaartinsa taistoon.
### TV-sarjat

#### Leijonakaarti

##### "Makuu nousee"

Nala nähdään Jylhäkalliolla, kun Kion kertoo pahoista aavistuksistaan koskien Makuun ja Puan välistä mashindanoa. Nala muistuttaa poikaansa, että Simbakin oli taistellut Scaria vastaan, ja Simba selittää, että hänen täytyy kuninkaana kunnioittaa eri eläinlajien perinteitä.
Myöhemmin Nala on katsomassa mashindanoa. Hän vakuuttaa Kionille, että Pua on hävinnyt.
##### "Milloin olen kuningatar"

Nala matkustaa Simban ja Zazun kanssa Kilio-laaksoon Aminifun hautajaisiin ja jättää Kiaran vastuuseen Jylhäkalliolle.
##### "Kupatana-juhlat"

Kupatana-juhlissa Nala seisoo Simban ja pentujensa vierellä, kun kuningas puhuu eläimille.
##### "Fulin uusi perhe"

Nala opettaa Kiaralle, Tiifulle ja Zurille metsästystä.
##### "Maalauksia ja ennustuksia"

Nala mainitaan, kun Rafiki kertoo tarinan hänen isästään.

##### "Mielikuvitusokapi"

Nala ja Simba antavat Beshten ystävälle Ajabulle luvan jäädä Jylhämaahan.

### Kirjallisuus

#### The Lion King: Six New Adventures

##### A Tale of Two Brothers

Nala tervehtii poikaansa Kopaa, kun tämä tulee Jylhäkalliolle leikittyään Pimbin kanssa. Hän liittyy myöhemmin puolisonsa ja poikansa seuraan kävelylle Jylhäkallion huipulle.
##### Vulture Shock

Nala on huolissaan pojastaan, kun tämä joutuu korppikotkien vangiksi.
##### A Snake in the Grass

Nala nähdään kirjan alussa, kun tämä kysyy Kopalta, miksi tämä on surullinen. Kopan kieltäytyessä vastaamasta, Timon ja Pumba ehdottavat, että Nala jättää poikansa heidän kanssaan. Nala tekee näin ja poistuu paikalta.
Seuraavaksi Nala esiintyy tarinan loppupuolella. Hän sanoo Kopan näyttävän jo paljon iloisemmalta. Timon ja Pumba ovat samaa mieltä ja selittävät, että kyseessä oli ollut vain väärinymmärrys Kopan ja tämän ystävän Afuan kanssa.

### Videopelit

#### Kingdom Hearts II

Nala nähdään videopelissä aikuisena. Hänen päätehtävänsä on löytää Simba ja auttaa tätä ottamaan Jylhäkallio haltuun.

## Ulkonäkö

Nalan turkki on vaalean kermanvärinen, melko saman sävyinen kuin äidillään Sarafinalla. Aikuisena väri hiukan tummentuu ja on silloin pikemminkin vaaleanruskea. Kuono ja vatsa ovat vaaleampia. Silmät hänellä on sinivihreät ja nenä on vaaleanpunainen. Aikuisena nenä muuttuu ruskeaksi. Nalan korvansisukset ovat tummanruskeat. Hänen ruumiinrakeenteensa on hoikka ja sopusuhtainen.

## Luonteenpiirteet

Pentuna Nala on utelias, rohkea ja seikkailunjanoinen. Hän ei koskaan kieltäydy mahdollisuudesta pitää hauskaa. Joskus hänen uteliaisuutensa ja rohkeutensa kuitenkin johtaa vaaratilanteisiin.

Nala on myös on lojaali ja reilu ystävä Simballe ja suree suuresti kun Simba "kuolee." Hän osaa olla myös nokkela ja näsäviisas, varsinkin Zazua kohtaan.

Kun Nala kasvaa aikuiseksi, hänestä tulee vastuullisempi, johtuen luultavasti Scarin julmasta ja itsekkäästä hallinnosta. Hän yrittää kertoa Simballe hänen vastuustaan kotona, mutta Simba ei kuuntele. Hän on saanut myös lisää rohkeutta ja päättäväisyyttä.

Kuningattarena Nala on viisas ja ymmärtäväinen ja usein ohjeistaa Simbaa hänen tehtävissään ja heidän tyttärensä Kiaran kasvatuksessa. Hän ei ole yhtä ylisuojelevain kuin Simba, vaan luottaa tyttäreensä. Nala myös neuvoo Simballe, kuinka suhtautua Kovuun. Hän näyttäytyy vastuullisena Jylhämaan kuningattarena ja välittävänä puolisona ja äitinä

Nala on luottavainen myös Kionin suhteen; hän tiesi, että hänen poikansa on valmis johtamaan Leijonakaartia, kun taas Simba ei aluksi luottanut pennun kykyihin.

## Kuvia

Nala pentuna.Nala ja Simba pentuinaNala ja hänen äitinsä Sarafina.Nala ja Simba Elefanttien hautausmaallaNala suree Simban "kuolemaa"Simba ja Nala viidakossa.Iloinen NalaNala juoNala, Timon ja PumbaNala, Simba, heidän pentunsa sekä RafikiNala ja SimbaNala ja Kiara.Nala LeijonakaartissaNala ja KionNala, Simba, Kiara ja KionNala katsoo, kun Kopa juoksee isänsä luoNala ja KopaNala ja Sarafina kirjassa *Best Friends*Aikuinen Nala pehmoleluna
## Trivia

### Yleistä

* Nalalla oli kaksi animaattoria: Aaron Blaise, joka animoi hänet pentuna, ja Anthony DeRosa, joka animoi hänet aikuisena.
* Leijonakuningas-musikaalin tuottajan Thomas Schumacherin mukaan Nala on kymmenvuotias, kun löytää Simban viidakosta.
* Johtava animaattori Tom Bancroft sanoo, että elokuva ei vihjaa, että Nala olisi Mufasan tai Scarin tytär. Kun nostettiin esille, että hänen isänsä oli tuntematon, kaikki vain kohauttivat olkapäitään ja ajattelivat, että kukaan ei huomaisi.
* *The Lion King: Six New Adventures* -kirjasarjassa Nalalla on poika nimeltä Kopa.

### Kehitysvaihe

* Nalan alkuperäinen nimi oli Nadra.
* Alunperin Nalalla oli pikkuveli nimeltään Mheetu, joka kuitenkin jätettiin pois elokuvasta ajanpuutteen vuoksi.
* Alkuperäisessä elokuvan versiossa *King of the Junglessa*, Nalan emo oli Naanda, joka oli Sarabin sisar.
* Alun perin Nala piti olla karkoitettu Jylhäkalliolta, kun hän hylkäsi Scarin ehdotuksen olla kuningatar. Tämä kuitenkin sisällytettiin musikaaliin.
* *Leijonakuningas 2 - Jylhäkallion ylpeyden* tuotantovaiheessa Nalalla oli poika nimeltä Chaka. Hänet poistettiin, jotta elokuvasta saatiin yksinkertaisempi.

## Perhe ja suku

**Äiti:**

Sarafina
**Isä:**

Nimetön uros
**Puoliso:**

Simba
**Poika:**

Kion
**Tytär:**

Kiara
## Ääninäyttelijät

* **Leijonakuningas** - (elokuva) - (1994) - Niketa Kalame (englanninkielinen, pentu, dialogi), Laura Williams (englanninkielinen, pentu, laulu), Moira Kelly (englanninkielinen, aikuinen, dialogi), Sally Dworsky (englanninkielinen, aikuinen, laulu), Meri Holopainen (suomenkielinen, pentu), Annimaria Rinne (suomenkielinen, aikuinen)
* **Disney's Animated Storybook: The Lion King** - (videopeli) - (1994) - Niketa Kalame (englanninkielinen, pentu), Moira Kelly (englanninkielinen, aikuinen)
* **Disney's Activity Center: The Lion King** - (videopeli) - (1995) - Niketa Kalame (englanninkielinen)
* **Leijonakuningas** - (musikaali) - (1997) - Kajuana Shuford (alkuperäinen näyttelijä, pentu), Heather Headley (alkuperäinen näyttelijä, aikuinen)
* **Leijonakuningas 2 - Jylhäkallion ylpeys** - (elokuva) - (1998) - Moira Kelly (englanninkielinen), Annimaria Rinne (suomenkielinen)
* **Disney's Active Play: The Lion King II: Simba's Pride** - (videopeli) - (1998) - Moira Kelly (englanninkielinen)
* **Leijonakuningas 3 - Hakuna Matata** - (elokuva) - (2004) - Moira Kelly (englanninkielinen), Annimaria Rinne (suomenkielinen)
* **Kingdom Hearts II** - (videopeli) - (2005) - Vanessa Marshall (englanninkielinen)
* **Leijonakaarti karjuu jälleen** - (elokuva) - (2015) - Gabrielle Union (englanninkielinen), Katja Aakkula (suomenkielinen)
* **Leijonakaarti** - (TV-sarja) - (2016-2019) - Gabrielle Union (englanninkielinen), Katja Aakkula (suomenkielinen)
* **Leijonakuningas (2019 elokuva)** - (elokuva) - (2019) - Shahadi Wright Joseph (englanninkielinen, pentu), Beyoncé Knowles-Carter (englanninkielinen, aikuinen), Mirella Roininen (suomenkielinen, pentu), Paula Vesala (suomenkielinen, aikuinen)

## Lainaukset

―Nala Simballe hyeenakohtauksen jälkeen | ”

―Nala "Tunnetko jo rakkaudessa" | ”

—Nala ja Simba | ”